open-index/open-wikipedia-markdown huggingface dataset:
Freaks and Geeks

***Freaks and Geeks*** er en amerikansk komedie- og dramaserie for ungdom som gikk på NBC fra 1999 til 2000. Serien ble skapt av Paul Feig og produsert av Judd Apatow. Atten episoder ble laget, men serien ble kansellert og tatt av luften etter at bare tolv var blitt sendt. 

På grunn av tidlig kansellering og bare en sesong med atten episoder, fikk *Freaks and Geeks* en slags kult-status. Serien dukket faktisk opp på magasinet Time Magazine sin liste "100 Greatest Shows of All Time" i 2007. 

## Handling
Tenåring Lindsay Weir, og hennes yngre bror Sam, studerer ved William McKinley High School i løpet av skoleåret 1980 / 1981. Handlingen finner sted i byen Chippewa i Michigan, en fiktiv forstad til Detroit. Lindsay slutter seg til en gruppe venner som omtales som «freaks» sammen med Daniel Desario, Ken Miller, Nick Andopolis og Kim Kelly. Sam og hans venner utgjør nerdene ved skolen: Neal Schweiber og Bill Haverchuck.

Millie Kentner, Lindsays «nerdete» og svært religiøse tidligere beste venn, er også en tilbakevendende karakter. Det samme var Cindy Sanders, en populær cheerleader som Sam er forelsket i. Lindsay og hennes forhold til hennes nye venner, og friksjonene dette forårsaker med foreldrene deres, og med hennes eget selvbilde, utgjør en sentral del av TV-serien. Handlingen følger også Sam, og hans gruppe med nerdete venner, når de navigerer i en annen del av det sosiale universet - og forsøker å passe inn. 

## Rolleliste
### Hovedroller
* Linda Cardellini i rollen som Lindsay Weir
* John Francis Daley i rollen som Sam Weir
* James Franco i rollen som Daniel Desario
* Samm Levine i rollen som Neal Schweiber
* Seth Rogen i rollen som Ken Miller
* Jason Segel i rollen som Nick Andopolis
* Martin Starr i rollen som Bill Haverchuck
* Busy Philipps i rollen som Kim Kelly
* Becky Ann Baker i rollen som Jean Weir
* Joe Flaherty i rollen som Harold Weir

### Andre roller
* Sarah Hagan i rollen som Millie Kentner
* Natasha Melnick i rollen som Cindy Sanders
* Thomas F. Wilson i rollen som Coach Ben Fredricks
* Steve Bannos i rollen som Frank Kowchevski
* Michael Beardsley i rollen som Humphries
* Shawn Soong i rollen som Stroker
* Jerry Messing i rollen som Gordon Crisp
* Dave Allen i rollen som Jeff Rosso
* Stephen Lea Sheppard i rollen som Harris Trinsky
* Chauncey Leopardi i rollen som Alan White
* Lizzy Caplan i rollen som Sara
* Ben Foster i rollen som Eli

## Referanser


## Eksterne lenker
*
Medvezjia

**Medvezjia** er en vulkan nord på øya Iturup i Kurilene i Russland.

## Kilder
*Medvezjia på Global Volcanism Program
Håvard Nybø

**Håvard Nybø** (født 1983) er en norsk tidligere landeveissyklist som syklet for laget Sparebanken Vest-Ridley. Han la opp etter 2009-sesongen.

## Meritter
* Norsk U23-mester, 2004.
* 2. etappe, Ringerike Grand Prix 2006.
* 2. etappe, Tour de Liège 2006
* Rogaland Grand Prix, 2009

## Referanser


## Eksterne lenker
*
Liste over ordførere i Nedre Stjørdal

**Liste over ordførere i Nedre Stjørdal**. Stjørdalen formannskapsdistrikt (herred) ble opprettet ved innføringen av formannskapslovene av 1837. I 1850 ble herredet delt i Øvre og Nedre Stjørdalen. I 1902 ble Nedre Stjørdalen delt i Stjørdal, Skatval og Lånke herreder. Samtidig ble skrivemåten endret til Stjørdal, i ubestemt form.

## Referanser
Pierre de la Châtre

**Pierre de la Châtre** (død 1171) var en fransk geistlig i middelalderen. Han var den sekstisjette erkebiskopen av Bourges, fra 1141 til 1171. 

## En vanskelig start
I 1141 døde Albéric av Reims (også skrevet *Aubrey*/*Aubry*), sekstifemte erkebiskop av Bourges. Pave Innocent II valgte Pierre de la Châtre som hans etterfølger, men kong Ludvig VII var ikke enig. Han fremmet sin kandidat, Cadurc, en av hans egne kanslere mens han samtidig la ned veto mot pavens kandidat. Pierre de la Châtre ble uansett valgt av Bourges' geistlige og innviet av paven. Ludvig skal etter sigende ha låst Bourges' byporter for den nye biskopen. Paven husket lignende forsøk fra hertug Vilhelm X av Aquitaine på å forvise Innocents tilhengere fra Poitou og erstatte dem med kongetro prester. Paven la derfor skylden for striden på Vilhelm Xs datter Eleanora, kongens dronning, og hevdet at Ludvig bare var et barn og burde bli lært manérer. Rasende sverget Ludvig på relikvier at så lenge han levde skulle Pierre de la Châtre aldri få slippe inn i Bourges. Dette førte til interdikt på kongens landområder og Pierre de la Chatre måtte søke tilflukt hos Theobald II, greve av Champagne. Krisen med at kongen brente byen Vitry hvor mange tusener av mennesker ble drept i 1142 førte til at kongen måtte gi seg og den nye erkebiskopen av Bourges ble godkjent.

## Virketid
I 1145 overtalte Bernard av Clairvaux, abbed av Cîteaux, kongen til å dra på det andre korstoget. Pierre de la Châtre var en av deltagerne og kom siden tilbake til Bourges, der han døde i 1171.

## Referanser
Hemmeligheten bak min suksess

***Hemmeligheten bak min suksess*** (originaltittel: *The Secret of My Succe$s*) er en amerikansk filmkomedie fra 1987 med Michael J. Fox i hovedrollen. Regien er ved Herbert Ross, mens manus er ved Jim Cash (som året før hadde stor suksess med filmen *[[Top Gun]]*).

*Hemmeligheten bak min suksess* fikk forholdsvis lunken mottakelse av filmkritikerne, men ble til tross for det en publikumssuksess både i USA og til en viss grad utenfor. 

## Handling
Brantley Foster (Michael J. Fox) er en vellutdannet ung mann som flytter fra Kansas til New York for å gjøre karriere. Etter flere skuffelser får han omsider jobb i foretaket hos sin rike onkel. Der må han begynne lengst nede i hierarkiet, på postavdelingen, i et gigantisk foretak med usympatiske sjefer. I et forsøk på å imponere en kvinnelig sjef utgir han seg for å være en av mellomlederne i bedriften, noe som også skal bidra til at han roter seg inn i en rekke forviklinger.

## Om filmen
Filmen fikk forholdvis beskjeden mottakelse av filmanmelderne og har oppnådd 58% på Rotten Tomatoes (juli 2009). Den kjente filmkritikeren Roger Ebert gav en og en halv (av fire) stjerner.

Til tross for lunken mottakelse av anmelderne ble den en publikumssuksess i USA og en moderat suksess utenfor. Den innbrakte $67 millioner på amerikanske kinoer og $111 millioner globalt. Den ble den syvende mest innbringende filmen i USA for 1987.

Den ble i 1988 tildelt en BMI Film Music Award for sountracken og samme år nominert til en Golden Globe (også for sountracken).

## I rollene
* Michael J. Fox: Brantley Foster (Carlton Whitfield)
* Helen Slater: Christy Wills 
* Richard Jordan: Howard Prescott 
* Margaret Whitton: Vera Prescott 
* John Pankow: Fred Melrose 
* Christopher Murney: Barney Rattigan 
* Gerry Bamman: Art Thomas 
* Fred Gwynne: Donald Davenport 
* Carol Ann Susi: Jean
* Elizabeth Franz: Grace Foster 
* Mercedes Ruehl: Sheila
* Cindy Crawford: Som seg selv

## Referanser


## Eksterne lenker
* 

### Nett-TV
* Filmtrailer
Topçambaba-fjellet

**Topçambaba Dağı** (tidligere *Baba Dağı* eller *Baba Dagh*) er et fjell i provinsen Aydin i sørvestlige Tyrkia. Fjellets opprinnelige navn var **Kadmos** (fra antikk gresk Κάδμος). Det lå i antikken i Frygia (latin *Phrygia Magna*).

I antikken var fjellsiden dekket av trær. Elven *Kadmos*, med samme navn som fjellet selv, rant ned fjellsiden og strømmet ut i den større elven *Lykos*, både Kadmos og Lykos er de antikke navnene, som igjen var en sideelv av Büyük Menderes (historisk *Maeander*). Fjellkjeden Kadmos dannet den sørlige grensen for området Büyük Menderes i disse delene. Den romerske forfatteren Plinius den eldre omtalte fjellet. Den greske geografen Klaudios Ptolemaios plasserte den i samme breddegrad som Mykale, et fjell på vestkysten av Anatolia.

Da den franske korsfarerhæren under det andre korstoget i 1145 krysset fjellet ble baktroppen av hæren under ledelse av kong Ludvig VII av Frankrike hengende etter. Tyrkerne angrep og det var bare med nød og neppe at kongen unnslapp mens baktroppen ble massakrert.

## Referanser
Vézelay

**Vézelay** er en kommune i departementet Yonne i regionen Bourgogne-Franche-Comté øst i Frankrike. Klosteret i Vézelay og dens klosterkirke har arkitektonisk og historisk betydning.

## Demografi
Per folketelling av 1999 var befolkningen på 492. Den 1. januar 2006 var befolkningstallet beregnet til 473.

## Vin
Bourgogne Vézelay er den lokale vinen. Vinproduksjonen ligger i enden av byen og produserer en rekke viner, hovedsakelig hvitvin, basert for det meste på druevarianter av Chardonnay, Pinot Noir og Melon de Bourgogne. Omtrent halvparten av produksjonen er markedsførte via handelsforeningen Cave Henry.

## Pilegrimskirken La Madeleine
Den benediktinske klosterkirken i Vézelay ble grunnlagt på 800-tallet. Kort tid etter fikk kirken relikviene til Maria Magdalena og har siden vært et viktig pilegrimssted.

Den nåværende kirken ble oppført i tiden 1089–1206. Dens romslige midtskip, nesten 60 meter langt, har uvanlige høye hvelv. Dens proporsjoner og det gotiske korets eleganse gir interiøret en letthet som forsterkes av de grå ribbene på midtskipets massive buer. De markerer midtskipets travéer og deler inn krysshvelvet ovenfor. Midtskipet nås gjennom vakker skulpturell inngang fra en bred vestportal.

Overfor inngangen fra narthex til midtskipet troner Kristus i en omfattende utført relieff. I majestetisk storhet i midten sender han ut apostlene på deres oppdrag om å omvende hedningene, bote de syke og drive ut demoner fra de besatte.

Bernhard av Clairvaux ba har for det andre korstog, påsken 1146, framfor kong Ludvig VII av Frankrike.

Kongene Rikard I av England og Filip II August av Frankrike møttes her før de ga seg på veg til det tredje korstoget i 1190.

Kirken og Vézelay har siden 1979 vært en del av verdensarven.

## Referanser


## Eksterne lenker
* 
* Kommunedata INSEE
* Maison du Visiteur, a prelude to visiting the basilica
* Photographs of some details in the Basilica
* History plus photo pages showing the famous Tympanum, Zodiac and Capital Sculptures of the Basilique Ste-Madeleine,Vézelay
* UNESCO World Heritage Centre – Vézelay, Church and Hill
SHA-sjekksumsfunksjoner

**SHA** (**Secure Hash Algorithm**) er en samling av kryptografiske sjekksumsfunksjoner (engelsk: *checksum*) som er designet av National Security Agency (NSA). De tre SHA-algoritmene er konstruert forskjellig og er mest kjent som SHA-0, SHA-1, SHA-2 og SHA-3. 

SHA-0 og SHA-1 er ikke ansett som sikre, SHA-1 er ikke anbefalt brukt til anvendelser innen sikkerhet etter 2010.  

SHA-256, SHA-512, SHA-224 og SHA-384 hører til SHA-2-familien og bruker den samme algoritmen. Forskjellen er at de har ulik størrelse på den ferdige hash-verdien (256/512 biter). 

SHA-3-familien har de samme størrelsene som SHA-2-familien. 

## Eksempler
### Eksempler på SHA-1
Her er et eksempel på SHA-1 med ASCII-tegnsett. ASCII er også brukt i resten av eksemplene.

 SHA1("The quick brown fox jumps over the lazy dog")
 = 2fd4e1c6 7a2d28fc ed849ee1 bb76e739 1b93eb12

Den minste forandring i meldingen vil gjøre store forandringer i resulterende hash-verdi. Ved å forandre "dog" til "cog", for eksempel, så vil det bli forandring i 81 av de 160 bitene.

 SHA1("The quick brown fox jumps over the lazy **c**og") 
 = de9f2c7f d25e1b3a fad3e85a 0bd17d9b 100db4b3

Resultatet for en tom streng (lengde 0) er:

 SHA1("")
 = da39a3ee 5e6b4b0d 3255bfef 95601890 afd80709

Denne voldsomme endringen er et følge av Avalanche-effekten.
Katharine McPhee

**Katherine McPhee** (født 25. mars 1984 i Los Angeles i California) er en amerikansk sanger og skuespiller.

McPhee kom på andreplass i Amerikansk Idol 2005 (sesong 5), etter Taylor Hicks. Hun ga ut det selvtitulerte debutalbumet *Katharine McPhee* 30. januar 2007, som ble solgt i 116 000 eksemplarer den første uken. Platen gikk rett til andreplass på Billboard Top 200 albumlisten. Pr 1. januar 2009 har albumet blitt solgt i 375 000 eksemplarer totalt.

McPhee har også hatt flere mindre roller i film og TV-serier.
Hun har nå hovedrollen som Karen Cartwright i serien *[[Smash (TV-serie)|Smash]]*.

## Filmografi

## Diskografi
* 2007: *Katharine McPhee*
## Referanser


## Eksterne lenker
* 
* 
*
Dinard

**Dinard** er en kommune i departementet Ille-et-Vilaine i regionen Bretagne nordvest i Frankrike. Byen har bare drøyt  innbyggere, men er berømt fordi velhavende mennesker, spesielt briter, har brukt byen som feriested om sommeren siden 1850-tallet. Byen er kjent for sine stripede badetelt på Plage de l´Ecluse, også kalt Grand Plage (plage betyr strand på fransk). Ved entreen til stranden står en statue av Alfred Hitchcock og hvert år i oktober arrangeres det en britisk filmfestival her. Stranden er omgitt av meget dyre hoteller og mange mennesker kommer hver dag med buss fra St. Malo for å bade. Det går daglig både busser og båter. Byen er kjent for sine store og mange private villaer som er oppført i jugendstil. Det finnes også minnesmerker over Picasso som var her mye.

## Attraksjoner
* Musée du Site Balnéaire
* St. Bartholomew Church
* Akvariet
* Barrage de la Rance
* Point du Grouin Domaine Naturel Départemental

## Befolkningsutvikling
***Antall innbyggere i kommunen Dinard***

## Referanser


## Eksterne lenker
* 
* Kommunedata INSEE
Svenskebekken

**Svenskebekken** på Lierfoss i Aurskog-Høland i  Akershus er ei elv i Haldenvassdraget som strekker seg fra Spilhauggrenda i nord til Lierelva i sør.
Reaktor

**Reaktor** kan vise til:

*Atomreaktor / Kjernereaktor, en innretning hvor en kjernefysisk reaksjon foregår under kontrollerte forhold
*Kjemisk reaktor, en innretning for å kontrollere en kjemisk reaksjon
*Fusjonsreaktor, en innretning som skaper energi ved hjelp av kjernefysisk fusjon
*Reaktor (selskap), et uavhengig konsulentselskap
Kringstadbukta

**Kringstadbukta** er et friluftsområde med sandstrand som ligger 3,5 km vest for Molde i Møre og Romsdal. Sandstranda er et resultat av forrige istid og strekker seg flere kilometer utover i Romsdalsfjorden.

Kringstadbukta ligger på en halvøy omgitt av store gressbakker, furuskog og svaberg. I 1940 etablerte tyskerne seg der med et tiltalls bygninger og forsvarsverk. Både før og etter krigen ble det drevet gård med dyr i Kringstadbukta. I 1963 ekspropierte Molde kommune området og etablerte det som permanent friluftsområde.

Molde innehar en norsk værrekord, nemlig høyest målte temperatur for oktober med 25,6 °C den 11. oktober 2005. De spesielle klimaforholdene gjør at vanntemperaturen ofte er langt høyere enn folk forestiller seg. 8. juni 2008 ble det målt 20 grader i vannet i Kringstadbukta. Samme år, 15. september, ble det målt hele 18 grader.

Molde kommune bruker mye tid og ressurser i Kringstadbukta og har som målsetting at "Kringstadbukta skal være noe å vise fram".

Kringstadbukta er ifølge NRK 1 (som laget TV-innslag der sommeren 2008) norges eneste badestrand (frittliggende) med egen nettside.

## Eksterne lenker

* Kringstadbuktas hjemmeside
Gavin Hood

**Gavin Hood** (født 12. mai 1963) er en sørafrikansk regissør, manusforfatter, produsent og skuespiller, best kjent for å ha skrevet og regissert den Oscar-belønte fremmedspråklige filmen *[[Tsotsi]]* (2005). Han har også regissert filmen *[[X-Men Origins: Wolverine]]* (2009) for 20th Century Fox, og *[[Antatt skyldig]]* (2007) for New Line Cinema. Han skal regissere *[[Ender's Game (film)|Ender's Game]]* (2013), som er basert på Orson Scott Cards roman med samme navn.

Hood opptrer også som skuespiller innimellom, mest notabel i filmen *[[In Enemy Hands]]* og i en episode av *[[Stargate SG-1]]*.

## Referanser


## Eksterne lenker
*
Lamborghini Insecta

**Lamborghini Insecta** er en konseptbil fra Lamborghini, designet i 2009 av Iulian Bumbu.

Insecta er en midtmotorisert, toseters sportsbil på størrelse med Lamborghini Gallardo, og utstyrt med den samme V10-motoren på 5,2 liter. Lamborghini har ikke bekreftet noen produksjonsbil basert på dette konseptet, men det har blitt antydet at inspirasjon herfra vil hentes til etterfølgeren av Lamborghini Murciélago.
38 Special

**38 Special** kan vise til:

*.38 Special – en patron
*38 Special (band) – et amerikansk rockeband
*38 Special (album) – et musikkalbum fra bandet med samme navn
38 Special (band)

**38 Special** (også skrevet **Thirty-Eight Special**) er et amerikansk rockband som ble dannet av Don Barnes og Donnie Van Zant i Jacksonville i Florida i 1975.

## Diskografi
;Studioalbum

## Kilder
*Omtale hos last.fm

## Eksterne lenker
* 
* 
*
Stranda (Nøtterøy)

**Stranda** er et sted sørøst på Nøtterøy i Færder kommune og en del av grunnkretsen Torød. Stranda ligger like sør for Middelborg og sørøst for Torød. Stranda ligger i en liten vik rettet mot Søndre Årøy. Viken danner utgangspunktet for den lokale stranden, Torødstranda.

Stedsnavnet, Stranda, refererer til det den gamle strandsittergården som først lå her på 1600-tallet. En større gård lå her fra starten av 1800-tallet. Stranda huset i denne perioden også et skipsbyggeri. Selve gården på stedet ble brent av Nøtterøy kommune i 1976. Etter fjerningen av gården er stedet mest kjent for å huse Torødstranda. Som navnet Torødstranda tilsier, regnes Stranda gjerne som en del av det større tettstedet Torød.

## Referanser


## Eksterne lenker
* Kart over Torød og Stranda
Tømmereik

**Tømmereik** er en gård og et sted på Nøtterøy i Færder kommune i Vestfold som er en del av grunnkretsen og tettstedet Torød. Navnet kommer trolig av at stedet i eldre tider utmerket seg ved en stor eik. De første skriftlige referansene til stedet kom på siste halvdel av 1600-tallet, etter at stedet trolig ble skilt ut fra gården Brevik, og deretter ble et eget bruk.

## Referanser
Lundetoppen

**Lundetoppen** er en bydel i Skien. Den viktigste gata på Lundetoppen er Lundegata, som strekker seg fra bydelene Hjellen og Bakken i sør til Lie i nord. Øst for Lundetoppen ligger sentrum, og i vest ligger Lundedalen. Det ligger flere kjente bygninger i bydelen, deriblant Ibsenhuset og  Skien prestegård.

## Referanser
FA-cupen 1957/58

**FA-cupen 1957/58** var den 77. sesongen av den engelske FA-cupen. Bolton Wanderers slo Manchester United 2&ndash;0 i finalen. Det var et veldig svekka United-lag etter München-ulykken tre måneder tidligere, hvor åtte av Manchester Uniteds spillere mista livet.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Lie (Skien)

**Lie** er en bydel i Skien. Den viktigste gata på Lie er Liegata, som strekker seg fra sentrumskjernen i sør til Banejordet og Mæla i nord. Øst for Lie ligger Kverndalen, og i vest ligger Marensro og Falkum. Det ligger flere severdige bygninger i bydelen, deriblant Skien kirke og Norges Bank.

## Litteratur
* Birger A. Øvrum: «Et handelssenter i Skien før og nå, Lietorvet» i «Kjenn din by – lokalhistorie fra Skien og omegn», Skien historielag, Skien 1989, side 55-56
Haukemyr

**Haukemyr** er et sted på Nøtterøy i Færder kommune som tilhører grunnkretsen Torød. Haukemyr ligger like nord for Tømmereik og utgjør den vestre delen av nærområdet Torød. Stedet ligger ved foten av Vetan. Stedsnavnet kommer av en referanse til fuglenavnet hauk.

## Referanser


## Eksterne lenker

* Kart over Torød og Stranda
Darko Pantsjev

**Darko Pantsjev** (makedonsk: ; født 7. september 1965 i Skopje i Makedonia i Jugoslavia) er tidligere fotballspiller fra Jugoslavia og Republikken Makedonia.

Pantsjev var beste skårer i Røde stjerne Beograd, Jugoslavisk liga, og i Europa i sesong 1990-1991, med 34 mål. Men Gullstøvelen fikk han ikke før femten år senere. Alt pga. flere mistenkelige ting som skjedde på Kypros og deres liga, ifølge France Football ble det bestemt at ingen skulle tildeles tittel for europas topp-skårer det året. 
Men 3. august 2006 ble en spesiell galla arrangert i Skopje, der Michel Platini, Dragan Stojković og Dragan Džajić presenterte trofeet for han.

Darko skåret den siste straffespark i Mesterligaen finalen i 1991, der Røde Stjerne vant kampen mot Olympique Marseille i Bari på Stadio San Nicola

## Eksterne lenker
* 
* Panathinaikos - Røde Stjerne - Darko 2 mål
* Røde Stjerne - Olympique - CL finale
Judge Judy

***Judge Judy*** er en amerikansk rettslig dokusåpe, med familierettsdommer Judith Sheindlin. Serien gikk på CBS fra 1996 til 2021. Den skildrer mindre rettslige tvister. Alle tvistene var reelle og dommen rettskraftig.

Per 2008 har serien blitt nominert elleve ganger for Emmy-prisen. Programmet har 10 millioner seere hver dag, og seerne består av 75&nbsp;% kvinner og 25&nbsp;% menn. Programmene blir innspilt i Los Angeles i California, selv om bildene i vignetten viser New York hvor Sheindlin arbeidet som dommer tidligere. Med i programmet er rettsoffiser Petri Hawkins-Byrd.

I Norge har serien gått på TVNorge og søsterkanaler.

## Sitater
Judge Judy har blitt kjent for å bruke en del faste uttrykk under rettssakene: 
* «If I had different parents, I would be 5.7» (*Hvis jeg hadde hatt andre foreldre ville jeg vært 5.7 fot høy*). Judy, som er 5 fot, pleier å si dette når deltagerne i rettssaken sier «if» (hvis), og viser til noe som kunne skjedd, men ikke skjedde. 
* «Do you know how you can tell that a teenager is lying? Their mouth is moving» (*Vet du hvordan du kan vite om en tenåring lyver? De beveger munnen*)
* «If you tell the truth, you don’t have to have a good memory» (*Hvis du forteller sannheten trenger du ikke ha god hukommelse*)
* «They don’t keep me here because I’m gorgeous, they keep me here because I’m smart» (*De har ikke ansatt meg fordi jeg er vakker, de har det fordi jeg er smart*)
* «On your best day, you’re not as smart as I am on my worst day» (*På din beste dag er du ikke smartere enn jeg er på min dårligste*)
* «Uhm is not an answer!» (*Ehm er ikke et svar*)

## Referanser


## Eksterne lenker
* 
*
Seksjon IR

**Seksjon IR** er en avrusningsenhet tilhørende Akershus universitetssykehus. Institusjonen tilbyr avrusning og kartlegging til personer over 18 år som har et hovedmisbruk av illegale rusmidler, derav navnet Seksjon IR (**i**llegale **r**usmidler). Institusjonen har døgndrift 365 dager i året. Avdelingen har ikke en akutt mottaksfunksjon. Innleggelser skjer på dagtid etter henvisning. Ahus har også et tilbud, Klosteret, for personer som er avhengig av alkohol og medikamenter.

## Historisk bakgrunn

Institusjonen ble etablert på Nordbyhagen i Lørenskog i 1991 som et skadereduserende tiltak i forbindelse med HIV-epidemien blant rusmiddelavhengige. I forbindelse med bygging av nytt sykehus (Ahus) ble Seksjon IR midlertidig flyttet til Skedsmokorset. I april 2011 flyttet Seksjon IR tilbake Nordbyhagen i Lørenskog. Den nye avdeling er etablert som en tredelt enhet med totalt 17 plasser. Deler av enheten, med to senger, vil da være tilrettelagt for å ta i mot pasienter innlagt på tvang i henhold til Helse- og omsorgstjenesteloven.

Avdelingen har siden etablering endret navn flere ganger. Tidligere navn har vært Rusakutten og Enhet for stoffmisbrukere.

## Eksterne lenker
*  Akershus universitetssykehus
Bodilprisen for beste dokumentarfilm

**Bodilprisen for beste dokumentarfilm** (**Bodilprisen for beste dokumentar/kortfilm**) er en av Bodilprisene som deles ut av Danske Filmkritikere under den årlige Bodilfesten. Den ble innstiftet i .
Utvelgelseskomiteen kan velge ikke å dele ut prisen, hvis den ikke finner noen verdige kandidater. Det har skjedd flere ganger, særlig de første tiårene.

## Prisvinnere
### 2020-årene

### 2010-årene

### 2000-årene

### 1990-årene

### 1980-årene

### 1970-årene

### 1960-årene

### 1950-årene

### 1940-årene

## Referanser
Presidentvalget i Afghanistan 2009

Et **presidentvalg i Afghanistan** ble avholdt den 20. august 2009. Det var landets andre demokratiske valg; det forrige valget ble avholdt den 9. oktober 2004 og endte med at Hamid Karzai ble valgt til president for en femårsperiode som sluttet i oktober 2009. 

## Eksterne lenker
* Offisiell hjemmeside om valget
FA-cupen 1958/59

**FA-cupen 1958/59** var den 78. sesongen av den engelske FA-cupen. Nottingham Forest vant 2&ndash;1 over Luton Town i finalen.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Kverndalen (Skien)

**Kverndalen** er en bydel i Skien, og ligger rett nord for sentrumskjernen og øst for bydelen Lie. Gjennom bydelen går blant annet Kongens gate. Bydelen var tidligere et boligområde, men tidlig på 1970-tallet ble bebyggelsen revet og erstattet med store kontorbygg.

## Litteratur
* Birger A. Øvrum: «Kjenn din by – lokalhistorie fra Skien og omegn», Skien historielag, Skien 1989, side 27-30 og 57-59
Bodilprisen for beste amerikanske film

**Bodilprisen for beste amerikanske film** er en av Bodilprisene som deles ut av den danske Danske Filmkritikere og ble innstiftet i . Utvelgelseskomiteen kan velge ikke å dele ut prisen, hvis den ikke finner noen film som er verdig. Kategorien het fra starten "Beste amerikanske film" men ble i  gjort om til "Beste ikke-europeiske film". Det het den inntil i , hvor den igjen ble delt ut som "Beste amerikanske film". Til gjengjeld er den tidligere rent europeiske kategorien blitt endret, så den nå rommer verden utenfor USA. 

To ganger er prisen ikke blitt delt ut: i , da de amerikanske produsenter hadde boikottet Danmark, og det derfor ikke var noen filmer å velge mellom, og i , da det i stedet ble delt ut to priser til europeiske filmer.

## Prisvinnere
### 2020-årene

### 2010-årene

### 2000-årene

### 1990-årene

### 1980-årene

### 1970-årene

### 1960-årene

### 1950-årene

### 1940-årene

## Referanser

 
 


## Eksterne lenker
*
Nok Air

**Nok Air** er et thailandsk lavprisflyselskap som opererer innenriksflyvninger i Thailand. Selskapet har sin hovedbase på Bangkok Don Mueng lufthavn og ble etablert i 2004.
## Eksterne lenker
*
Óli Holm

**Óli Jacob Peter Olaf Holm** (født 15. april 1945 i Vágur) er en færøysk skolemann, idrettsleder og politiker (Tj.).

## Liv og virke
Han vokste opp i Vágur som sønn av fiskeskipper og kommunepolitiker Alfred Holm og hustru Elsa Larsen.

Han gikk Nørre Nissum seminarium i Danmark og begynte deretter som folkeskolelærer i Vágur. Mellom 1971 og 1973 var han lærer ved Sct. Jørgens skole i Holstebro. I 1973 kom han tilbake til Vágur som assisterende rektor. Han er gift med Elise (Lisa) Holm fra Holstebro, som han gikk lærerseminaret sammen med. De har siden arbeidet sammen på skolen i Vágur.

Holm var formann i hovedstyret i Tjóðveldisflokkurin (nå Tjóðveldi) 1992–2002 samt undervisnings- og kulturminister i Anfinn Kallsbergs første regjering 2001–2002.

Holm har vært en habil bridge- og fotballspiller. Som spiller for VB Vágur var han med på å vinne mellomdivisjonen i 1964, og han spilte for laget i den færøyske toppdivisjonen 1966–1979. Holm spilte ofte ving i de første årene, siden midtbane og forsvar. Han har vært styreformann i klubben. I 1985 ble han innvalgt i styret i Fótbóltssamband Føroya, der han var formann 2004–2008.

Óli Holm er far til statsviter og kommunepolitiker Dennis Holm.

## Referanser
Pætur í Kirkjugerði

**Pætur í Kirkjugerði** (født 9. mai 1813 på Velbastaður, død 16. desember 1899) var en færøysk bonde og politiker. Han vokste opp på Hestur som sønn av Poul Olsen og Billa Heindriksdóttir. Han drev gårdsbruk i Skálavík på Sandoy, hvor han giftet seg med Anna Maria Poulsdóttir. Pætur í Kirkjugerði var innvalgt på Lagtinget fra Sandoy 1857–1861 og 1869–1873.

## Referanser
Mendelejev (vulkan)

**Mendelejev** (russisk: Вулкан Менделеева, *Vulkan Mendelejeva*, japansk: Rausu-dake) er en vulkan som ligger sør på øya Kunasjir i Kurilene i Russland.

## Kilder
*Mendelejevvulkanen på Global Volcanism Program
Pentatonisk skala

En **pentatonisk skala** (fra gresk , *penta*, «fem») er en musikalsk skala med fem toner per oktav i motsetning til en heptatonisk skala (syv toner) skala som for eksempel dur.

Pentatoniske skalaer er svært vanlige og finnes over hele verden, som i keltisk folkemusikk, ungarsk folkemusikk, vestafrikansk musikk, afrikansk-amerikanske spirituals, jazz, amerikansk blues og rock, bluegrass (hvor blant annet Bill Monroes komposisjon Jerusalem Ridge er nevnt som et typisk eksempel), samisk joik, barnesanger, den greske tradisjonelle musikken og sanger fra Epirus i det nordvestre Hellas og musikken i Sør-Albania, philippinsk Kulintang, melodier fra Korea, Malaysia, Japan, Kina, India og Vietnam (inkludert folkemusikken i disse landene), den andinske musikken, den afro-karibiske tradisjon og polsk musikk fra Tatra-fjellene. Også vestlige klassiske komponister, som franske Claude Debussy, har brukt pentatoniske skalaer. Av instrumenter er blant annet Great Highland-sekkepipe og det etiopiske strengeinstrumentet krar som er stemt i pentatonisk skala.

## Hemitonisk og anhemitonisk
Etnomusikologi klassifiserer vanligvis pentatoniske skalaer som enten hemitoniske eller anhemitoniske. Hemitoniske skalaer inneholder én eller flere halvtoner, anhemitoniske skalaer inneholder ingen halvtoner.

Det finnes pentaton-dur og -moll. Pentaton moll i C ville fått tonene: C, Eb, F, G og Hb. Pentaton dur i C ville fått tonene C, D, E, G og A.

## Referanser
Milne (vulkan)

**Milne** er en vulkan som ligger sør på Simusjir i Kurilene i Russland. Den er det høyeste punktet på øya.

## Kilder
*Milnevulkanen på Global Volcanism Program
Impregnering

**Impregnering** er en behandlingsprosess for å gjøre ulike materialer (for eksempel trevirke og tekstiler) motstandsdyktige mot vann og fuktighet. Det eksisterer ulike metoder.

Man impregnerer treverk slik at de ikke skal trekke vann, og dermed forårsake råte.

Tidligere brukte man CCA-impregnering på treverk i Norge, men det er nå forbudt. I gamledager brukte man tjære for å impregnere blant annet båter. Kreosot brukes blant annet til jernbanesviller og telefonstolper.

## Tekstiler
Man kan impregnere klær og sko også, da ved å påføre kjemikalier som gjør dem vanntette. En annen ting som er vanlig å impregnere er telt og seil til båter. I riktig gamle dager brukte man barking på seil og tauverk.

## CCA-impregnering
CCA-impregnering er en type impregnering for treverk.

Impregneringen er forbudt i Norge, men ble tidligere brukt i utstrakt grad til trykkimpregnering av treverk. Inneholder tildels store mengder giftige tungmetaller, som kobber (Cu), krom (Cr) og arsen (As), derav navnet CCA. Tre som er CCA-impregnert eller impregnert med kreosot, klassifiseres som farlig avfall og leveres inn på egne avfallsmottak.

## Se også
* Impregnering av trevirke

## Referanser


## Eksterne lenker
* Miljødirektoratet: Kjemikalier
Bjørn á Heygum

**Bjørn á Heygum** (født 1954) er en færøysk høyesterettsadvokat og politiker.

Han har juridisk embedseksamen fra Københavns Universitet fra 1981 og advokatbevilling med møterett for Kongeriket Danmarks høyesterett. Han har praktisert som advokat siden 1986, og er partner i advokatfirmaet Heygum & Petersen i Tórshavn.

Bjørn á Heygum var innvalgt på Lagtinget fra Suðurstreymoy fra 1994 til 1998. Han fikk flest personstemmer av Sambandsflokkurins kandidater. Han ledet Lagtingets justiskomité og satt i Lagtingets miljøkomité.

Ved lagtingsvalget i 2015 stilte han som kandidat for Sjálvstýri. Han har senere vært formann i partiets velgerforening på Suðurstreymoy. Han ble, sammen med fire andre, ekskludert fra partiet i 2024.

Han er svensk generalkonsul på Færøyene.

## Referanser
Niels Pauli Danielsen

**Niels Pauli Danielsen** (født 1938) er en færøysk luthersk prest og tidligere politiker.

Han vokste opp i en indremisjonsfamilie i Vágur. Foreldrene var fisker Hilmar á Teigum (Hilmar Sigmund Danielsen) og hustru Elsa Elisabeth Midjord. På morssiden var han tremenning av lagtingsmann Sverre Midjord. Han var gift med Elsebeth Kalsø fra Klaksvík, som døde i 2019.

Han tok preliminæreksamen i 1955 og studentereksamen i Rønde i 1958. I 1959 begynte han på teologistudiet ved Københavns Universitet. Han tok teologisk embedseksamen i 1968 og overtok prestekallet på Viðareiði etter K.O. Viderø. Danielsen var så residerende kapellan på Nes fra 1973 til 1974, sogneprest på Strendur og i Skála fra 1974 til 1980 og sogneprest i Klaksvík fra 1979 til han gikk av med pensjon i 2009.

Danielsen var medlem av sognestyrene på Viðareiði og Sjógv, fra 1971 til 1974 sognestyreformann på Viðareiði. Han var medlem av Tjóðveldisflokkurin frem til kristne miljøer fant sammen med Framburðs- og Fiskivinnuflokkurin og dannet Kristiligi Fólkaflokkurin, Føroya Framburðs- og Fiskivinnuflokkur i 1984. Han var sosial- og kommunalminister i Atli Dams fjerde regjering fra 1985 til 1988, innvalgt Lagtinget fra Norðoyar fra 1988 til 1994 og formann i partiets lagtingsgruppe fra 1991, da Miðflokkurin brøt ut, til 1994.

## Referanser
Paramusjir

**Paramusjir** (russisk: Парамушир) eller **Paramushiro** fra ainu (for «bred øy») er ei øy i øygruppen Kurilene i Russland. Den er 100 km lang og i snitt om lag 20 km bred og har et areal på 2053&nbsp;km². Den er den største øya i de nordlige Kurilene og bare Iturup er større i hele øygruppen. 

## Geografi og naturhistorie
Sjumsju er ei øy i nordøst og mellom denne øya og Paramusjir ligger det 2,5 km smale sundet kalt Det andre Kurilsundet. Antsiferov ligger i sørøst på andre siden av det 15 km brede Luzjinsundet. 20 km mot nordvest ligger Atlasov og Onekotan ligger i sør på andre siden av det 40 km brede sundet kalt Det fjerde Kurilsundet. Nordenden av øya ligger 39 km fra Kapp Lopatka på sørenden av Kamtsjatkahalvøya.

Paramusjir hører til distriktet Severo-Kurilskij i Sakhalin oblast. Severo-Kurilsk er det administrative senteret i distriktet og med 2500 innbyggere er byen den eneste bosetningen på Paramusjir. Byen er òg den største på Kurilene, men Kurilsk på Iturup er nesten like stor. Andre landsbyer som en gang lå langs kysten av Paramusjir er i dag hovedsakelig spøkelsesbyer. Dette kommer delvis av et krakk i det lukrative sildefiske og delvis av den katastrofale tsunamien som rammet Kamtsjatka i 1952 og som tok om lag 2300 liv. 

Geologisk er Paramusjir en sammenhengende kjede på 23 vulkaner. Minst fem av disse er aktive: Tsjikuratsjki på 1816 moh, Fusstoppen på 1772 moh, Tatarinova, Karpinskogo og Ebeko. Tsjikuratsjki, den høyeste toppen på Paramusjir har vært aktiv siden 2002 og det siste utbruddet kom i august 2008. 

Paramusjir har et subarktisk klima som er sterkt påvirket av den kalde Oyashiostrømmen. Av trær på Paramusjir finner en stort sett bare sibirsk dvergfuru og små or. Den alpine tundraen som dominerer landskapet produserer store mengder sopp og bær, særlig tyttebær, åkerbær og krekling. Rødrev, hare og røyskatt finnes på øya og blir jaktet på av innbyggerne. Øya har òg en bestand av gråbjørn. Sundet mellom Paramusjir og Sjumsju har store bestander av havoter og sel. 

Flere arter aure og stillehavslaks gyter i elvene på øya, særlig i Tukharkaelva som med 20 km er den lengste elva på øya.

## Historie
Japan gjorde krav på Paramusjir og resten av Kurilene mot slutten av 1800-tallet. Paramusjir hadde den nordligste japanske militærbasen fram til slutten av den andre verdenskrig. Denne basen ble sporadisk bombardert av amerikanske fly og skip fra Aleutene fra 1943 til slutten av krigen. Her lå òg minst en krigsfangeleir. I august 1945 invaderte Sovjetunionen Paramusjir og etter krigen tok de kontroll over hele Kurilene.

## Eksterne lenker
* Bilder av Paramusjir
* Sakhalin oblast
Prevo

**Prevo** er en vulkan sentralt på øya Simusjir i Kurilene i Russland.

## Kilder
*Prevo på Global Volcanism Program
Bråtebrann

**Bråtebrann** eller *bråtebrenning* er å kvitte seg med plantemateriale ved å brenne det. Det kan være å brenne en haug av kvister og gress, eller man kan tenne på et område uten å samle sammen det som skal brennes. Hvis bråtebrannen holdes under kontroll, er den altså ikke en '''brann''' i betydningen ukontrollert eller uønsket ild. Men bråtebranner er et svært omdiskutert tema - både fordi de av og til kommer ut av kontroll, og fordi de forurenser mye. Det siste er særlig plagsomt for bl.a. allergikere. Noen norske kommuner har restriksjoner på bråtebrenning. Vanligvis er det forbudt å gjøre opp ild i skog og mark fra 15. april til 15. september. Utenom denne perioden kan kommuner og fylker forby all bruk av åpen ild pga. gress- og skogbrannfare. I januar og februar 2014 innførte f.eks. kommuner i Midt-Norge et slikt forbud, påskyndet av bl.a. Flatanger-brannen.

Samtidig er bråtebrannen et slags vårtegn, en overgang fra vinter til vår, og en opprydding. Med dette i bakhodet skrev den svenske humoristen Hasse Alfredson i 1961 en liten håndbok som han kalte *[[En liten bok om att bränna löv, ris, kvistar och annat avfall i ett hörn av trädgården]]*.
Bråtebrann har vært viktig for å holde vegetasjonen nede, overflod av dødt tørt gress gjør at det kan bli store ukontrollerbare branner, ved kontrollert bråtebrenning hindrer man at større branner kan oppstå.

## Referanser
Rajkoke

**Rajkoke** (russisk: Райкоке, japansk: 雷公計島) er ei liten vulkansk øy med en diameter på om lag 2,5 km. Øya har en høyde på 551 meter over havet og hører til Kurilene i Russland. Vulkanen er fortsatt aktiv og det siste kjente utbruddet skjedde i 1924.

Rajkoke er en av fem store yngleplasser for stellersjøløver i Kurilene og har den største kolonien av havhest i Kurilene. Kaptein Henry James Snow rapporterte i 1883 at 15&nbsp;000 nordlig pelssel holdt til på øya. Men alt i 1890-årene var det bare få igjen på grunn av rovdrift av pelsjegere. I dag er det ikke pelssel å finne på Rajkoke i det hele tatt.

## Eksterne lenker
* 
* Rajkoke på Global Volcanism Program
Rassjua

**Rassjua** (russisk: Расшуа, japansk: 羅処和島) er ei vulkansk øy sentralt i Kurilene i Russland. Den ligger 16 km frå Usjisjirøyene og 30 km sørvest for Matsuwa.

Vulkanen på øya strekker seg 956 meter over havet og hadde det siste utbruddet sitt i 1957. 

Administrativt hører øya til Sakhalin oblast.

## Eksterne lenker
* 
* Sakhalin oblast
* Rassjua på Global Volcanism Program
Rudakov

**Rudakov** (russisk: Рудаков) er en stratovulkan som ligger sentralt på øya  Urup i Kurilene i Russland.  Vulkanen har et 700 meter bredt krater som inneholder en 300 meter bred kratersjø.

## Kilder
*Rudakov på Global Volcanism Program
Sjiasjkotan

**Sjiasjkotan** (russisk: Шиашкотан) er ei øy i Kurilene i Russland. Den er dannet av to vulkanske øyer som er knyttet sammen av ei smal landtunge. 

Administrativt hører øya til Sakhalin oblast.

## Eksterne lenker
* Sakhalin oblast
Viktor Tsoj

**Viktor Robertovitsj Tsoj** (russisk: Ви́ктор Ро́бертович Цой, koreansk: 빅토르 초이; født 21. juni 1962 i Leningrad i Sovjetunionen, død 15. august 1990 i Tukums i Latvia i Sovjetunionen) var en sovjetisk rockemusiker best kjent som vokalist og gitarist i Kino fra 1981 til sin død i en bilulykke i 1990. Tsoj blir sett på som en av pionerene i russisk rock og har fremdeles ei høy stjerne blant tilhengere sine.

Tsoj døde i ei bilulykke i 1990, antakeligvis etter å ha sovna bak rattet. Etter hans død ble det siste Kino-albumet fullført av de gjenlevende i bandet og gitt ut som *[[Tsjornyj Albom]]* (Det svarte albumet).
## Tsoj-vegger

Etter sin død er artisten blitt hedret med en rekke «uoffisielle» Viktor Tsoj-vegger i russiske byer.

## Referanser


## Eksterne lenker
* 
* 
*
Absalon Guttormsen

**Absalon Guttormsen** (født 5. mai 1830 på Trøllanes, død 11. juli 1902) var en færøysk bonde, lærer og politiker.

Han var sønn av Jóhanna Maria (født Østerø) og Guttormur Absalonsen fra Viðareiði. Han var gift med Elin Sofía Jensdatter. Absalon Guttormsen var faglært snekker, men bonde av yrke. Han var lærer på Kalsoy 1875–1893. Han var innvalgt på Lagtinget fra Norðoyar 1861–1869 og 1873–1893. I 1899 ble han styrerepresentant for Norðoyar i Føringafelag, en del av den færøyske nasjonal- og selvstyrebevegelsen. Absalon Guttormsen sørget for å organisere avholdsbevegelsen på sine hjemtrakter. Han skal ha vært inspirert av Asbjørn Kloster.

## Referanser
Sarytsjev

**Sarytsjev** er en vulkan som dekker nesten hele øya Matua i Kurilene i Russland. Den er en ung, symmetrisk stratovulkan.

Toppen er kalt opp etter utforskeren og hydrografen Gavril Sarytsjev fra den russiske marinen (1763–1831).
Smirnov (vulkan)

**Smirnov** er en vulkan som ligger nordvest på Kunasjir i Kurilene i Russland. Den består av stratovulkanene Smirnov og **Rurui**. Rurui er den høyeste av disse med en høyde på 1485 meter over havet. 

## Kilder
*Smirnovvulkanen på Global Volcanism Program
Jacob E. Jacobsen

**Jacob Edvard V. Jacobsen** (1889–1947), på folkemunne kalt **Jákup í Búðini**, var en færøysk havnefogd, kjøpmann og sosialdemokratisk politiker fra Klaksvík. Han var Klaksvíks borgermester 1935–1938 og medlem av det færøyske Lagtinget 1940–1943 og 1945–1946.

Han var sønn av husmann Jóan Jakku Jacobsen og hustru Poulina Olina Pedersen i Klaksvík. Allerede som unggutt var han med faren rundt på øyene for å bygge ishus. Som 13-åring begynte han i handelslære hos Simon Frederik Hansen, så hos Ole Frederik Joensen. 22 år gammel ble han bestyrer ved Jørgen Bech & Sønners Eftf.s handelsfilial i Oyndarfjørður, senere også i Leirvík og Klaksvík. De drev fiskebåtrederi, kjøpmannsforretning, import av salt, kull og tømmer, eksport av klippfisk samt agentur for DFDS. Han drev også eget fiskebåtrederi, men måtte selge.

Han giftet seg i 1916 med Johanne (Hanna) Waag, datter av kjøpmann Simon Frederik Hansen (Símun í Vági) og søster av bryggerieier og lagtingsmann Einar Waag.

Han var innvalgt i kommunestyret i Klaksvík 1922–1947 og borgermester 1935–1938. Han ble pådriver for utbyggingen av blant annet havnen og elektrisitetsverket, og ble deretter ansatt som havnefogd. Han var også kasserer for havnen i 25 år. I 1936 var han med på å stifte den sosialdemokratiske velgerforeningen på Norðoyar. Jacobsen var innvalgt på Lagtinget fra Norðoyar 1940–1943 og 1945–1946, som den første sosialdemokratiske representanten herfra.

Etter et kort sykeleie døde han av hjerneblødning og ble gravlagt i Klaksvík.

## Referanser
Snousundet

**Snousundet** er et sund mellom Tsjirpoj og Brat Tsjirpojev i Russland. Kanalen er fylt av skjær og holmer. Det er kalt opp etter Henry James Snow FRGS (1848–1915), en engelskmann som jaktet i og rundt Kurilene mellom 1873 og 1896.
Sinarka

**Sinarka** er en vulkan som ligger nord på øya Sjiasjkotan i Kurilene i Russland.

## Referanser


## Kilder
*Sinarka på Global Volcanism Program
Sjumsju

**Sjumsju** (russisk: Шумшу) er den nordligste øya i Kurilene i Russland. Den ligger bare 11 km sør for Kapp Lopatka på Kamtsjatkahalvøya og har et areal på 388&nbsp;km². Øya er den laveste av alle øyene i øygruppen og det høyeste punktet er 189 meter over havet. Terrenget på den lavtliggende øya er dekket av mange innsjøer og myrområde. 

Siden den ligger nær Kamtsjatka var Sjumsju det første området av Kurilene som kosakkene kom til de første årene av 1700-tallet. Det var fra en base på denne øya at russiske pelsjegere og kjøpmenn gradvis flyttet seg til de andre øyene i øygruppen og Sakhalin. Byen Bajkovo (Kataoka) er den største bosetningen og det administrative senteret på Sjumsju.

I 1945 var øya åstedet for det siste slaget under annen verdenskrig mellom Sovjetunionen og Japan. Slaget startet 18. august, tre dager etter at keiser Hirohito hadde bedt om å få overgi seg. 

Administrativt hører øya til Sakhalin oblast.

## Eksterne lenker
* Bilder av øya
* Sakhalin oblast
Tri Sestry

**Tri Sestry** (russisk: Три сестры, «de tre søstrene») er en vulkan sentralt på øya Urup i Kurilene i Russland.

## Kilder
*Tri Sestry på Global Volcanism Program
Spylervæske

**Spylervæske** (også kalt **vindusspylervæske**) er en væske som brukes for å rengjøre front- og bakruten under kjøring med kjøretøy, og noen ganger også frontlyktene.

Væsken fylles på en beholder, normalt under panseret, og opereres med en strømbryter inne i kjøretøyet. Bryteren aktiverer en elektrisk pumpe som pumper spylervæsken ut gjennom tynne slanger til dyser som spruter væsken på kjøretøyets vindusruter (normalt foran og bak). Vindusviskerne aktiveres så (ofte automatisk) og drar væsken utover ruten og rengjør denne. I kaldere deler av verden tilføres kjemikalier, ofte glykol og etanol, for å hindre at spylervæsken fryser når temperaturen kommer under frysepunktet.

På eldre biler fantes det systemer hvor man pumpet med foten på en gummiblære på gulvet for å skape trykk for å transportere spylervæsken fra beholderen opp til vinduet.
Tiatia

**Tiatia** (russisk: Тятя, japansk: *Chachadake*) er en vulkan nordøst på øya Kunasjir i Kurilene i Russland. Vulkanen er den høyeste fjelltoppen på øya. Tiatia er et av de beste eksemplene på en sommavulkan i verden, en stratovulkan der toppen har kollapset og dannet en kaldera som igjen nesten er fylt opp av en ny, yngre vulkankjegle som har steget over kanten på kalderaen. 

## Kilder
*Tiatia på Global Volcanism Program
*Overvåking av vulkansk aktivitet ved hjelp av satellitter
Liste over Færøyenes samferdselsministre

**Samferdselsministeren** (færøysk: *landsstýrismaðurin í samferðslumálum*) er medlem av Færøyenes regjering og sjef for Samferdselsdepartementet. Etter innføringen av departementsstrukturen i 1998 var samferdselssaker tillagt Innenriksdepartementet fra 2004 til 2013, deretter Næringsdepartementet frem til 2015. Samferdselsdepartementet ble opprettet i 2015. I 2019 ble samferdselssaker overført til Finansdepartementet.

Ministre for samferdselssaker før departementsstrukturen:

Minister og sjef for Samferdselsdepartementet:

## Referanser
Wallander – Byidioten

**Wallender – Byidioten** er en svensk kriminal-thriller fra  regissert av Jørn Faurschou. Filmen handler om politietterforskeren Kurt Wallander og er den andre av en rekke filmer med Krister Henriksson i rollen som Wallander. 

Filmen gikk rett på DVD den 3. august 2005. Den hadde tv-premiere i 2007.

## Handlingen
En mann dukker opp i banken med noe som ser ut som en bombe rundt halsen sin. Han krever at penger overføres til en konto, ellers truer han med å sprenge banken i luften. Mannen som anses for å være bygdens byidiot påstår at Sitting Bull er hans far. Ingen ser til å begynne med å ta det hele på alvor, men snart innser de innblandede at bomben er virkelig. Står byidioten bak ranet alene eller finnes det flere innblandede? En lang og komplisert etterforskning for Kurt Wallander og hans kollegaer venter.

## Rolleliste

## Referanser


## Eksterne lenker
*
Jordbærtre

**Jordbærtre** (*Arbutus unedo*) er en plante i lyngfamilien.

Den er en eviggrønn busk eller lite tre og blir opptil tolv meter høy. Barken er rødbrun og faller av i flak. Bladene er spredte, elliptiske, mørkegrønne, læraktige og tannete. Blomstene er kremfargete, klokkeformede og duftende; de sitter i nikkende, tette klaser. Frukten er et bær med grove vorter, som minner litt om et jordbær. Den er først gul, men blir siden skarlagensrød. Fruktene blir ikke modne før neste års blomster springer ut.

Arten vokser i skogkanter, kratt og på steinete steder, helst på sur jord. Den er viktig del av maquis-vegetasjonen i middelhavsområdet og vokser rundt det meste av Middelhavet, men er sjelden lengst øst der den delvis erstattes av slektningen *[[Arbutus andrachne]]*. Den finnes også langs den europeiske atlanterhavsskysten til Bretagne og sørvestre deler av Irland.

Åmene til Europas største dagsommerfugl, *[[Charaxes jasius]]*, lever på jordbærtre.

Jordbærtre dyrkes i hager som prydplante, men er også nyttig på mange andre måter. Blomstene har mye nektar og er viktige for honningbier, men denne honningen har en bitter smak som ikke alle liker. Fruktene kan spises, men har en noe flau smak; *unedo* betyr «spis én». Det lages syltetøy og alkoholholdige drikker av fruktene, for eksempel det portugisiske brennevinet *medronho*. Veden egner seg godt til å lage trekull, og i Hellas brukes den til fløyter.

Madrid har et jordbærtre og en bjørn i byvåpenet. 

## Bilder

Jagodičnica kot drevo.JPG|Vekstform
Arbutus unedo 20091012 1.jpg|Blomster
Arbutus unedo Flowers Fruits Closeup DehesaBoyaldePuertollano.jpg|Blomster og umoden frukt
Arbutus unedo, Montes de Málaga, Spain.jpg|Blomster og moden frukt
Arbutus unedo - Fruits.jpg|Frukt
Escudo de Madrid.svg|Madrids byvåpen


## Litteratur
* 
* 
* 
* 
* 

## Eksterne lenker
*